**Rugă târzie**

*Legendarus*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

.. jingaşia cuvintelor tale mă doare, mai adânc decât răul din ele

parcă-i pasăre pornită aiurea să zboare dintr-un lan de albastre lalele

parcă-i linişte ţesută-n stative de lemn de paingeni frumoşi la statură

aşternută pe jos să despartă solemn o cenuşă de ultima zgură...

adâncimea privirilor tale trece-n fiori care zguduie alter ego-uri

şi daltonic scot note pustii din viori şi le trec pe abstracte tablouri

şi din gama cuvintelor mele erup oceane sinistre de lavă

şi cu focul cu care mereu te astup, te avânt în nuanţe de slavă

puritatea sentimentelor tale o simt ca un deget cu sare în rană

ca pe-un greu şi adânc şi teribil instinct mai uşor şi mai alb ca o pană

ce aleargă mereu susţinută în zbor de suflarile vântului rece

înspre veşnicul nostru murmur de izvor auzit şi de mine cum trece

iar plecarea ta dură spre lumile drepte, presimţită în nopţile noastre

mă impun, nebunatic să mai urc nişte trepte şi buchet de lalele albastre

să arunc la picioarele tale stelare ca pe-un ultim omagiu adus la vecie

printre lacrime seci, uneori de rigoare, ca o ultima rugă. Târzie...